Twee dood na motor ‘ontplof’Argieffoto Twee mense is vroeg Sondagoggend dood nadat die motor waarin hul was gerol en toe glo ontplof het in Benoni aan die Oos-Rand. Chitra Bodasing, woordvoerder van ER24, het gesê die bestuurder van die motor het glo beheer verloor voordat die motor glo ŉ lamppaal getref, gerol en ontplof het. Bodasing het gesê met paramedici se aankoms op die toneel was die motor in ligte laaie. Brandbestryders het die brand geblus. “Ongelukkig was daar niks wat paramedici vir die mense in die motor kon doen nie. Hulle is op die toneel dood verklaar.” Die presiese oorsaak van die ongeluk word ondersoek. Lees die opvolgberig hier.